b'\n_START_ARTICLE_\nJohanna Hurtig\n_START_PARAGRAPH_\nJohanna Hurtig (s. 1960) on suomalainen filosofian tohtori. H\xc3\xa4n on tutkinut lasten hyv\xc3\xa4ksik\xc3\xa4ytt\xc3\xb6\xc3\xa4.\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nHurtig on kotoisin Vaasasta. H\xc3\xa4n on aiemmin ollut vanhoillislestadiolaisen liikkeen j\xc3\xa4sen, mutta eronnut siit\xc3\xa4. Hurtigin Lapin yliopistolle vuonna 2003 tekem\xc3\xa4 v\xc3\xa4it\xc3\xb6skirja k\xc3\xa4sitteli lapsen asemaa lastensuojelussa. H\xc3\xa4n on Helsingin yliopiston teologisen tiedekunnan sosiaality\xc3\xb6n tutkijatohtori. _NEWLINE_Suuremman yleis\xc3\xb6n tietoisuuteen Hurtig tuli toimiessaan lastensuojelun tutkijana ja julkaisten kartoituksen lasten seksuaalisesta hyv\xc3\xa4ksik\xc3\xa4yt\xc3\xb6st\xc3\xa4 uskonnollisissa liikkeiss\xc3\xa4 2010. Vanhoillislestadiolainen liike my\xc3\xb6nsi julkisesti tapahtumat todellisuudeksi. Keskusrikospoliisi aloitti joistain tapauksista esitutkinnan, kun Hurtigin ker\xc3\xa4\xc3\xa4m\xc3\xa4 tilastotieto ilmestyi julkisuuteen. _NEWLINE_Hurtig toi esiin lasten seksuaalisen hyv\xc3\xa4ksik\xc3\xa4yt\xc3\xb6n vanhoillislestadiolaisten piiriss\xc3\xa4 vuonna 2013, jotta siihen puututtaisiin. Tutkimuksessa selvisi, ett\xc3\xa4 tekoihin oli syyllistynyt my\xc3\xb6s vanhoillislestadiolaisen liikkeen johdossa toimivia henkil\xc3\xb6it\xc3\xa4. T\xc3\xa4m\xc3\xa4 johti siihen, ett\xc3\xa4 vanhoillislestadiolaisen liikkeen keskusj\xc3\xa4rjest\xc3\xb6 SRK pyysi anteeksi seksuaalisen hyv\xc3\xa4ksik\xc3\xa4yt\xc3\xb6n uhreilta lokakuussa 2013. Hurtig on luennoinut aiheesta vanhoillislestadiolaisen liikkeen johdolle._NEWLINE_Hurtigin tutkimuksen mukaan kunniav\xc3\xa4kivallan ja vanhoillislestadiolaisen liikkeen v\xc3\xa4kivallan ratkaisutilanteissa on samankaltaisuutta._NEWLINE_Hurtigin tutkimuksen tulokset ja niiden tuominen julkisuuteen eiv\xc3\xa4t olleet kaikkien vanhoillislestadiolaisen liikkeen j\xc3\xa4senten mieleen, vaan h\xc3\xa4n joutui painostuksen, uhkailun, n\xc3\xb6yryytt\xc3\xa4misen ja rajun ry\xc3\xb6pytt\xc3\xa4misen kohteeksi. Toisaalta Hurtig sai my\xc3\xb6s julkisuudessa ja nimett\xc3\xb6m\xc3\xa4n\xc3\xa4 tukea vanhoillislestadiolaisuuden suunnalta.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHurtig asuu K\xc3\xa4rk\xc3\xb6l\xc3\xa4ss\xc3\xa4 ja h\xc3\xa4nell\xc3\xa4 on kahdeksan lasta.'